Europos Sąjungos jaunių šachmatų čempionatas

Europos Sąjungos jaunių šachmatų čempionatas – berniukų ir mergaičių varžybos, kuriose dalyviai, suskirstyti į: 8, 10, 12 ir iki 14 metų amžiaus grupes, kovoja dėl savo grupės Europos Sąjungos šachmatų čempiono titulo. Vyksta 4 atskiri 
turnyrai, kuriuose kiekvienos grupės berniukai ir mergaitės žaidžia viename turnyre, bet užimtos vietos nustatomos atskirai. Tokiu būdu išaiškinami tų metų Europos Sąjungos 8 jaunieji šachmatų čempionai.  Turnyras vyksta kasmet. Jį remia Europos šachmatų sąjunga (ECU).

Istorija 

Prof. Kurtas Jungvirtas, Austrijos šachmatų federacijos prezidentas, europietiškos tapatybės stiprinimui, pasiūlė rengti Europos Sąjungos jaunių šachmatų čempionatus. Pirmasis toks turnyras buvo įtrauktas į Graco Europos kultūros sostinės programą, kur ir įvyko 2003 m. lapkričio 23–29 d.

Tolesni ES jaunių šachmatų čempionatai vyko Mureke (Austrija), kuriame ir anksčiau vykdavo tradiciniai Štirijos jaunųjų šachmatininku atvirieji turnyrai.

Pirmajame čempionate buvo tik dvi: mergaičių ir berniukų iki 12, 14 metų amžiaus grupės. 2004 metais buvo įtrauktos dar dvi: berniukų iki 10 ir iki 16 m. grupės. 2005 m. čempionate jau buvo rengiamos ir mergaičių iki 10 m. varžybos, tačiau neliko 16-mečių grupės. Nuo 2008 m. dalyvių grupių padaugėjo – buvo įtraukta iki 8 metų amžiaus grupė.

2013 m. vienas po kito įvyko du atskiri Europos Sąjungos jaunių čempionatai, kurie skyrėsi tik grupių amžiumi: Mureke (Austrija) buvo varžomasi: iki 9, 11, 13 ir iki 15 metų, o Malenovicėje (Čekija) – iki 8, 10, 12, 14 metų grupėse.

Europos Sąjungos jaunių šachmatų čempionatai

Dalyvių atranka ir išlaidos 
Dalyvių atranka laikui bėgant gali keistis – čia pateikta 2014 m. tvarka.

Kiekviena Europos Sąjungos šalis, ECU narė, turi teisę kiekvienoje amžiaus grupėje (iki 8, 10, 12 ir 14) metų, registruoti po vieną berniuką ir mergaitę. Berniukai ir mergaitės žaidžia bendrame savo amžiaus grupės turnyre, tačiau vietų apskaita vykdoma atskirai. Tokiu būdu, kiekvienoje grupėje nustatomi du čempionai: berniukų ir mergaičių.
Visi šie dalyviai laikomi oficialiaisiais žaidėjais. Jų ir delegacijos vadovo išlaikymo išlaidas apmoka turnyro šeimininkai.

Be oficialiųjų žaidėjų, priimami dalyvauti ir papildomi dalyviai. Jų kiekis neribojamas, bet jie turi prisidėti prie savo išlaikymo, sumokėdami organizatorių nustatytus mokesčius: už apgyvendinimą, maistą, transportą ir kt.

Kelionės išlaidas visiems dalyviams apmoka jų federacijos, arba patys.

Taisyklės 
Turnyras pravedamas naudojant šveicariškąją sistemą (9 ratai). Varžovų parinkimui žaidėjų nacionalinis reitingas nenaudojamas.

Laiko kontrolė 
Kiekvienam žaidėjui partijai skiriama laiko: 90 min. iki partijos pabaigos, taip pat, nuo 1-o ėjimo po kiekvieno ėjimo pridedama 30 sek.

Apdovanojimai 
Pirmąsias tris vietas užėmę dalyviai apdovanojami prizais, medaliais, diplomais. Mergaitės kiekvienoje grupėje apdovanojamos atskirai.

Čempionai

Berniukų nugalėtojai

Mergaičių nugalėtojos

Lietuvos šachmatininkų pasirodymai 
Lietuvos jaunučiai ir jauniai nuo 2005 iki 2017 metų savo amžiaus grupėse 14 kartų pelnė prizines vietas.

Berniukai prizininkais tapo 7 kartus. 2011 metais amžiaus grupėje iki 14 metų Titas Stremavičius tapo čempionu. 2015 metais čempionais tapo:  Tomas Povilaitis (iki 10 metų) ir Augustas Gucaga (iki 12 m.), o sidabro medalį iškovojo Aras Jonas Lazaravičius (iki 14 metų).,  Keturiolikmečių grupėje žaidę Povilas Tvarijonas (2005 m.) ir Tomas Laurušas (2008 m.) tapo vicečempionais. 2013 metais amžiaus grupėje iki 9 metų Aras Jonas Lazaravičius iškovojo sidabrą. 

Mergaitės iškovojo prizines vietas 7 kartus: 2006 metais Dominyka Batkovskytė (iki 14 m.) tapo čempione. 2011 metais Gintė Gaižauskaitė (iki 14 m.), 2013 metais Mureke – Gabrielė Gucagaitė (iki 15 m.),  Melovanecėje – Marija Šibajeva (iki 12 m.), 2014 m. Ema Pociūtė (iki 14 m.) Kouty nad Desnou iškovojo sidabrą. 2009 metais Mureke Karolina Misiuk (iki 8 m.), 2013 metais Saulė Gailiūnaitė (iki 13 m.) pelnė bronzą.

Pastaba. * Mergaičių užimta vieta apskaitoma tarp grupėje žaidusių mergaičių.

2012, 2017, 2018 m.  Lietuvos jauniai Europos Sąjungos jaunių šachmatų čempionate nedalyvavo.

Šaltiniai

Nuorodos 
 Europos Sąjungos jaunių šachmatų čempionatai 
 2009 m. ES jaunių šachmatų čempionatas

Šachmatų varžybos